DWDM-FM

Ang DWDM (95.5 FM), sumasahimpapawid bilang Eagle FM 95.5, ay isang himpilan ng radyo na pagmamay-ari ng Eagle Broadcasting Corporation. Ang estudyo nito ay matatagpuan sa EBC Bldg., No. 25 Central Ave., Diliman, Lungsod Quezon, at ang transmiter nito ay matatagpuan sa Redeemer St. Milton Hills Subdivision, Brgy. New Era, Lungsod Quezon.

Kasaysayan
1973–1992: DZBU/DWDM
Itinatag ang himpilang ito noong 1973 bilang DZBU 107.9 FM. Karamihan sa mga programang inere nung panahong yan ay galing sa DZEC. Noong Nobyembre 1978, lumipat ang talapihitang ito sa 95.5 FM. Noong 1981, nagpalit ito ng call letters sa DWDM. Makalipas ng ilang taon, lumipat ito sa Maligaya Bldg. II sa EDSA.

1992–2002: Pinoy Radio
Noong 1992, naging Pinoy Radio DM 95.5 (ninety-five-five) ito na may Top 40 na format na kumiling sa OPM. Naglunsad ito ng Pinoy Music Awards para sa mga mangangawit at bandang sariling atin.

2002–2007: DWDM 95.5
Noong 2002, naging DWDM 95.5 (pronounced as "ninety-five-point-five") ito na may adult contemporary na format. Binansagang ito na "Dazzling Music" at "Feel Your Music". Tuwing weekdays, nagpatugtog ito ng mga musika mula sa dekada 90 hanggang sa kasalukuyang panahon at nagpatugtog ito ng rock music tuwing gabi sa programang Fascinating Refreshing Classics Tuwing weekends, nagpatugtog ito ng mga musika mula sa dekada 70 at 80.

Nawala ito sa ere noong Enero 2007 para ayusin ang transmiter nito. Noong Mayo, pansamanatala ito bumalik sa ere, ngungit tuwing umaga lamang (9:00 am - 1:00 pm) bago ito tuluyang nawala sa ere noong Hunyo 8.

2011–2020: Pinas FM
Noong Abril 8, 2011, bumalik ito sa ere bilang pagsusuri sa himpapawid. Lumipat ito sa New Era University Barn Building. Noong Mayo 16, inilunsad ito bilang Pinas FM 955 na binansagang "Ang Pambansang FM". Umere ito ng Adult Top 40 na format. Noong Pebrero 12, 2013, lumipat ito, ang DZEC Radyo Agila at Net 25, sa EBC Building.

Noong Abril 2014, inilunsad ng Pinas FM ang sarili nitong jingle "Pinas FM: Tahanan ng OPM", na inawit nina Davey Langit, Aikee at Chadleen Lacdo-o. Mula sa panahong ito, unti-unti ito binawasan ang pagtugtog ng mga awit na pang-dayuhan;

Noong Oktubre 5, 2014, ito ang naging kauna-unahang himpilan sa FM sa buong bansa na nagpatugtog ng Original Pilipino Music bilang pagsuporta sa mga mangangawit at bandang sariling atin. Ito din ang naging opisyal na himpilan ng Organisasyon ng mga Pilipinong Mang-aawit (OPM).Deserving do overs from a certified chanteuse and a dynamite diva

Noong Setyembre 30, 2019, muli itong inilunsad sa pamamagitan ng bago nitong jingle "Pinoy Ka, Dito Ka", na kinanta nina Ney Dimaculangan ng 6Cycleind at Acel Bisa ng Moonstar88, at ng "The Switch" concert.95.5 PINAS FM to ‘switch’ on September 30 with OPM artists

Noong Disyembre 21, 2020, namaalam ang Pinas FM sa ere.

2021-present: Eagle FM
Noong Disyembre 29, 2020, binitiw ang Pinas FM branding at nagpalit ito ng format sa classic hits.

Noong Enero 20, 2021, inilunsad ang himpilang ito bilang Eagle FM 95.5.

Mga Sanggunian

Kategorya:Mga himpilang panradyo sa Kalakhang Maynila
Kategorya:HD Radio stations